google/wiki40b huggingface dataset:
Balls to the Wall

Τραγούδια του δίσκου

1. Balls to the Wall (Dirkschneider, Hoffmann, Frank, Baltes, Kaufmann, Deaffy) - 5:45
2. London Leatherboys (Dirkschneider, Hoffmann, Frank, Baltes, Kaufmann, Deaffy) - 3:57
3. Fight It Back (Dirkschneider, Hoffmann, Frank, Baltes, Kaufmann, Deaffy) - 3:30
4. Head Over Heels (Dirkschneider, Hoffmann, Frank, Baltes, Kaufmann, Deaffy) - 4:19
5. Losing More Than You've Ever Had (Dirkschneider, Hoffmann, Frank, Baltes, Kaufmann, Deaffy) - 5:04
6. Love Child (Dirkschneider, Hoffmann, Frank, Baltes, Kaufmann, Deaffy) - 3:35
7. Turn Me On (Dirkschneider, Hoffmann, Frank, Baltes, Kaufmann, Deaffy) - 5:12
8. Losers and Winners (Dirkschneider, Hoffmann, Frank, Baltes, Kaufmann, Deaffy) - 4:19
9. Guardian of the Night (Dirkschneider, Hoffmann, Frank, Baltes, Kaufmann, Deaffy) - 4:25
10. Winter Dreams (Dirkschneider, Hoffmann, Frank, Baltes, Kaufmann, Deaffy) - 4:45

Βραβεία

Balls to the Wall (άλμπουμ)
Ηνωμένες Πολιτείες (RIAA Certification): Χρυσός 
Καναδάς (CRIA Certification): Χρυσός
Ερνάντο δε Αραγόν

Βιογραφία

Ήταν ο δευτερότοκος (νόθος) γιος τού Αλφόνσου αρχιεπισκόπου της Θαραγόθα & αντιβασιλιά τη Αραγωνίας και της Καταλανής ερωμένης του, της ευγενούς Άνας δε Γουρρέα. Ο Αλφόνσος ήταν νόθος γιος τού Φερδινάνδου Β΄ της Αραγωνίας.
Έντελλα

Ίδρυση

Η Έντελλα είναι πανάρχαια πόλη κατοικήθηκε αρχικά από τους Σικανούς, σύμφωνα με την επίσημη παράδοση ιδρυτές της θεωρούνται οι Έλυμοι με καταγωγή από την Τροία. Σύμφωνα με πολλούς συγγραφείς ιδρυτής της πόλης θεωρείται ο ήρωας της Ρωμαϊκής μυθολογίας Ακέστης που της έδωσε το όνομα της συζύγου του Έντελλας. Την ίδια άποψη δέχεται και ο ποιητής Σίλιος Ιταλικός (25 - 101) ενώ άλλοι αποδίδουν την ίδρυση της στον Έλυμο. Ο Βιργίλιος παρουσιάζει ωστόσο τον Έντελλο, φίλο και συνοδό του Ακέστη σαν τον επώνυμο ήρωα της πόλης. Ο Θουκυδίδης αναφέρει σαν μοναδικές πόλεις των Έλυμων την "Έρυκα" που ταυτίζεται με την Έρυξ και την "Έγεστα" που ταυτίζεται με την Σεγέστα αλλά παραλείπει εντελώς την Έντελλα.

Οι μισθοφόροι από την Καμπανία

Ο Διόδωρος Σικελιώτης κάνει την πρώτη επίσημη καταγραφή για την Έντελλα, γράφει ότι η Καρχηδόνα προσέλαβε μισθοφόρους από την Καμπανία (404 π.χ.). Οι πολίτες δέχτηκαν φιλικά τους μισθοφόρους αλλά στην συνέχεια οι μισθοφόροι έσφαξαν τους κατοίκους, κατέλαβαν την Έντελλα και την κράτησαν πολλά χρόνια. Όταν ο Διονύσιος ο Πρεσβύτερος βρέθηκε σε πόλεμο με την Καρχηδόνα, οι μισθοφόροι από την Καμπανία που ζούσαν στην Έντελλα υποστήριξαν τους κυρίαρχους τους Καρχηδόνιους. Οι μισθοφόροι είχαν παραμείνει το 396 π.χ. πιστοί στην συμμαχία τους την ίδια εποχή που ολόκληρη η Σικελία με εξαίρεση πέντε πόλεις υποστήριζε τον Διονύσιο. Οι Συρακούσες προκάλεσαν φθορά στην πόλη αλλά πολύ αργότερα (368 π.χ.), οι μισθοφόροι από την Καμπανία είχαν την εξουσία ακόμα αλλά δεν ήταν πιστοί στους Καρχηδόνιους, οι Καρχηδόνιοι τους λεηλάτησαν και τους κυρίευσαν. Ο Κορίνθιος στρατηγός Τιμολέων που ανέτρεψε από τις Συρακούσες τον Διονύσιο Β΄ τον νεότερο (343 π.χ.) αποκατέστησε την ελευθερία και την δημοκρατία και στην Έντελλα.

Ρωμαϊκή αυτοκρατορία

Δεν είναι γνωστά πολλά γεγονότα στην συνέχεια για την πόλη, υπήρχε όταν ξέσπασε ο Α΄ Καρχηδονιακός Πόλεμος ανάμεσα στην Ρωμαϊκή Δημοκρατία και την Καρχηδόνα αλλά παρέμεινε ουδέτερη. Στην Ρωμαϊκή αυτοκρατορία η Έντελλα βρισκόταν σε μεγάλη ακμή επειδή η γη της ήταν εύφορη και είχε εκτεταμένη παραγωγή σε κρασί και καλαμπόκι. Ο Μάρκος Τύλλιος Κικέρων υμνεί τους κατοίκους για τον πολιτισμό τους αλλά υπέστη πολλές καταστροφές μαζί με τις υπόλοιπες πόλεις της Σικελίας από τον τύραννο Βέρρες. O Πλίνιος ο Νεότερος και ο Κλαύδιος Πτολεμαίος είναι οι τελευταίοι αρχαίοι συγγραφείς που καταγράφουν την Έντελλα.

Μεσαίωνας

Η πόλη υπήρχε τον Μεσαίωνα, οι Σαρακηνοί την χρησιμοποίησαν σαν οχυρό αλλά την κατέστρεψε ο αυτοκράτορας Φρειδερίκος Β΄ Χοενστάουφεν, οι κάτοικοι μεταφέρθηκαν στην Νοζέρα κοντά στην Νάπολη. Ο Φαζέλλο περιγράφει την τοποθεσία τον 16ο αιώνα σαν μία περιοχή με μεγάλη φυσική ομορφιά, περιβάλλεται από όλες τις πλευρές με βραχώδεις γκρεμούς αλλά έχει μία επίπεδη έκταση στο κέντρο, περιβάλλεται στα βόρεια και δυτικά από τον Ύψα. Τα ερείπια που περιγράφει ο Φαζέλλο σχετίζονται με την μεσαιωνική πόλη και το κάστρο των Σαρακηνών.

Νομίσματα

Τα νομίσματα της Έντελλα έχουν την επιγραφή "ΕΝΤΕΛΛΙΝΩΝ" σε πλήρη μορφή, άλλα νομίσματα που κόπηκαν την εποχή που κυβέρνησαν οι μισθοφόροι από την Καμπανία έχουν στην μπροστινή πλευρά την επιγραφή "ΕΝΤΕΛΛΑΣ" και στην όπισθεν την επιγραφή "ΚΑΜΠΑΝΩΝ".
Δήμος Κλείτορος

Τοποθεσία - Γεωγραφία

Βρισκόταν στο βόρειο τμήμα του Νομού Αρκαδίας και συνόρευε με τους δήμους Κοντοβάζαινας, Λαγκαδίων, Βυτίνας, Λεβιδίου, καθώς και με τους δήμους Παΐων και Κλειτορίας (Λευκασίου) του Νομού Αχαΐας. Ήταν ένας κατεξοχήν ορεινός δήμος.
Ιβάν Γκλάσενμπεργκ

Πρώτα χρόνια

Γεννήθηκε στις 7 Ιανουαρίου του 1957, από Λιθουανό πατέρα, τον Samuel Glasenberg και Νότιο-αφρικανή μητέρα, την Blanche Vilensky, στην Νότια Αφρική. Η οικογένεια του ήταν Εβραϊκής καταγωγής και ζούσαν στο "Illovo", ένα προάστιο του "Johannesburg". Παντρεύτηκε με την Elana Beverley Orelowitz το 1984, αφότου είχε τελειώσει με τις σπουδές του, έχοντας στην κατοχή του δύο πτυχία Bachelor's, ένα πάνω στο εμπόριο και ένα πάνω στην λογιστική, από το πανεπιστήμιο του "Witwatersrand" στην Νότια Αφρική. Λίγο αργότερα, το 1983, πήρε και το Master's του, πάνω στην διοίκηση επιχειρήσεων, μέσω του προγράμματος IBEAR, στο πανεπιστήμιο της "Southern California"

Η επαγγελματική του πορεία στην Glencore

Ο Γκλάσενμπεργκ μπήκε στο δυναμικό της "Glencore" to 1984, συγκεκριμένα, στον κλάδο του άνθρακα και των ανθρακορυχείων. Ήταν υπεύθηνος για την διαχείρηση των γραφειών της εταιρείας στο Hong Kong και το Beijing, και έγινε επικεφαλής του τμήματος άνθρακορυχείων το 1991.
Όρος Καρπίνσκι (Ουράλια)

Το Όρος Καρπίνσκι ή Βουνό Καρπίνσκι είναι κορυφή κοντά στον Αρκτικό κύκλο στα Ουράλια Όρη. Βρίσκεται μεταξύ των συνόρων ανάμεσα στην Δημοκρατία των Κόμι και την Περιφέρεια Τιουμέν. Έχοντας υψόμετρο 1.878 μέτρων, αποτελείται από χαλαζίτες και κρυσταλλικούς σχιστόλιθους. Οι πλαγιές του είναι κυρίως ορεινή τούνδρα, ωστόσο στις πρόποδες υπάρχουν κωνοφόρα δάση. Η οροσειρά ονομάστηκε προς τιμήν του γεωλόγου Αλεξάντρ Πέτροβιτς Καρπίνσκι.
Κισίβα

Γεωγραφία

Το Κισίβα ανήκει στην Επαρχία Κάμπο Ντελγκάντο, στη Συνοικία Ίμπο, τη μικρότερη συνοικία της Κάμπο Ντελγκάντο. Βρίσκεται βορειοδυτικά της Μοζαμβίκης και κεντρο-δυτικά της Κάμπο Ντελγκάντο.
Οθωμανική περίοδος στα Βαλκάνια

Ανεξάρτητες και αυτόνομες περιοχές τον 19ο αιώνα

• 

• 

• 

• 

• 

•
Πανελλήνιο πρωτάθλημα στίβου γυναικών 2010

Το 75ο Πανελλήνιο πρωτάθλημα στίβου γυναικών 2010 διεξήχθη στις 12–13 Ιουνίου 2010 στο Παμπελοποννησιακό Στάδιο, στην Πάτρα. Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 20χλμ βάδην, του επτάθλου και το πρωτάθλημα μαραθωνίου. Πρωταθλητής σύλλογος αναδείχθηκε ο Ολυμπιακός για πρώτη φορά στην ιστορία του.
Κλειστό στάδιο Αγίου Θωμά Αμαρουσίου

Ιστορία

Το στάδιο άνοιξε το 1998 όταν ο Γ.Σ. Αμαρουσίου προήχθη στη πρώτη κατηγορία του ελληνικού πρωταθλήματος καλαθοσφαίρισης. Από τότε είναι έδρα του συλλόγου. Το στάδιο ανακαινίστηκε το 2017.
NGC 9

O NGC 9 είναι σπειροειδής γαλαξίας, ο οποίος απέχει περίπου 140 εκατομμύρια έτη φωτός από τη Γη και βρίσκεται στον αστερισμό Πήγασο. Τον ανεκάλυψε στις 27 Σεπτεμβρίου 1865 ο Ρώσος αστρονόμος Όττο Βίλχελμ φον Στρούβε (Otto Struve).
Γουσταύος του Ούππλαντ

Βιογραφία

Ήταν ο δευτερότοκος γιος του Όσκαρ Α΄ της Σουηδίας και της Ιωσηφίνας ντε Μποαρνέ, κόρη του Ευγένιου δούκα του Λόιχτενμπερκ. Γεννήθηκε στο ανάκτορο Χάγκα της πόλης Σόλνα στη Σουηδία.
Ως παιδί ήταν υπό τη φροντίδα της Χριστίνας-ΟΥλρίκας κόμισσας του Τάουμπε. Έγινε επιδέξιος μουσικός και συνέθεσε έργα με το όνομα Γου***, που τον έκαναν ευρέως γνωστό. Δύο τραγούδια του είναι πασίγνωστα στη Σουηδία: το Τραγούδι του μαθητή εκτελείται παραδοσιακά κατά την εορτή αποφοίτησης των μαθητών γυμνασίων και το Τραγούδι της άνοιξης εκτελείται από χορωδίες ανδρών κατά τη νύχτα της Αγ. Βαλπουργίας. 
Το 1846 έγινε μαζί με τον μεγαλύτερο αδελφό του επίτιμο μέλος της Β. Σουηδικής Ακαδημίας των Επιστημών. Απεβίωσε από τυφοειδή πυρετό σε ηλικία 25 ετών το 1852 στο ανάκτορο Κριστιάνα του Όσλο. Το 1857 απεβίωσε ο πατέρας του και ο μεγαλύτερος αδελφός του στέφθηκε ως Κάρολος ΙΕ΄ της Σουηδίας & Νορβηγίας. 
Το 1944 γυρίστηκε η ταινία πρίγκιπας Γουσταύος του Αλφ Κιέλλιν με περιστατικά από τη ζωή του.
Λιθαρορίξι Μεσσηνίας

Ιστορία

Το Λιθαρορίξι είναι νεοσύστατος οικισμός που αναγνωρίστηκε επίσημα μόλις το 2011 και με τις νέες αλλαγές του σχεδίου «Καλλικράτης» ανήκει στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.

Κάτοικοι

Ο οικισμός του Λιθαροριξίου, με βάση την απογραφή του 2011, έχει 14 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.

Κτίρια

Ο οικισμός αποτελείται κυρίως από κατοικίες και δεν διαθέτει κτίρια κοινωνικών δραστηριοτήτων, ενώ οι καθημερινές ανάγκες των κατοίκων εξυπηρετούνται συνήθως στην Κυπαρισσία.
Το θαύμα της Άννι Σάλιβαν

Υπόθεση

Η νεαρή 'Ελεν Κελερ (Πάτι Ντιούκ) είναι εκ γεννετής τυφλή, κουφή και μουγκή κι έτσι ανίκανη να επικοινωνήσει με τους γύρω της, γενονός που την κάνει να φέρεται βίαια και παράλογα. Οι απεγνωσμένοι γονείς της ζητούν βοήθεια από την μισό-τυφλη δασκάλα 'Αννι Σάλιβαν (Αν Μπάνκροφτ). Με την επιμονή και την αγάπη της, αλλά κυρίως με το πείσμα της, η 'Αννυ καταφέρνει να εισχωρήσει στον μοναχικό κόσμο της 'Ελλεν και να την διδάξει πως να επικοινωνεί με το περιβάλλον της.

Πληροφορίες Παραγωγής

Η πραγματική ιστορία της κωφάλαλης και τυφλής Έλεν Κέλερ και η προσπάθεια της δασκάλας της Αν Σάλιβαν να την κάνει να επικοινωνήσει με το περιβάλλον ενέπνευσε τον Γουίλιαμ Γκίμπσον να γράψει το θεατρικό έργο The Miracle Worker που έκανε πρεμιέρα στο Broadway το 1959 με πρωταγωνίστριες την Αν Μπάνκροφτ στο ρόλο της Σάλιβαν την Πάτι Ντιουκ στο ρόλο της μικρής Έλεν Κέλερ. 'Οταν η United Artists αγόρασε τα δικαιώματα του θεατρικού από τον Γκίμπσον, πρότειναν για το ρόλο της Σάλιβαν αρχικά την Ίνγκριντ Μπέργκμαν κι έπειτα τις Όντρεϊ Χέπμπορν και Ελίζαμπεθ Τέιλορ. Μόνο ο Άρθουρ Πεν πίστευε ότι το καταλληλότερο άτομο για το ρόλο ήταν η Αν Μπάνκροφτ που στο μεταξύ είχε καταφέρει να κερδίσει Βραβείο Τόνυ για την ερμηνεία της. H United artists προσέλαβε την Μπάνκροφτ μειώνοντας τον προϋπολογισμό της ταινίας και κατ' επέκταση προσέλαβαν και την Πάτι Ντιουκ για το ρόλο της Κέλερ (παρόλο που η Ντιουκ ήταν 15 χρονών κι η Κέλερ στο θεατρικό 7).

Γυρίσματα

Τα γυρίσματα της ταινίας έγιναν στο Νιου Τζέρσι και οι δυο πρωταγωνίστριες φορούσαν ενισχυμένα κοστούμια για να αποφύγουν πιθανούς τραυματισμούς στη σκηνή στην οποία η Σάλιβαν προσπαθεί να καθησυχάσει την Κέλερ. Η σκηνή αυτή χρειάστηκε τρεις κάμερες και πέντε μέρες γυρισμάτων.

Επανεκτελέσεις

Το Θαύμα της Άννι Σάλιβαν γυρίστηκε άλλες δυο φορές για την τηλεόραση. Η πρώτη επανεκτέλεση έγινε το 1979 κι η δεύτερη το 2000.
Νίκος Σαμαράς

Στις εθνικές ομάδες

Αγωνίστηκε 160 φορές στην Εθνική Ελλάδος εφήβων και 263 στην ανδρική Εθνική Ελλάδος, με τις οποίες έπαιξε στο Παγκόσμιο Πρωτάθλημα Εφήβων (1989) και Παγκόσμιο Πρωτάθλημα ανδρών (1994), κατακτώντας σε αμφότερες τις διοργανώσεις την 6η θέση. Στην εθνική ομάδα ήταν αναντικατάστατο στέλεχος και αρχηγός και είχε συμμετάσχει σε όλες τις διεθνείς διοργανώσεις: World League, Ευρωπαϊκό πρωτάθλημα, Μεσογειακοί Αγώνες.

Προσωπική ζωή

Ο Νίκος Σαμαράς ήταν παντρεμένος με την Ελένη Δούκα, η οποία κατάγεται από την Λήμνο, και είχε ένα γιο. Από το 2009 είχε εγκατασταθεί μόνιμα στη Μύρινα Λήμνου ώστε να μεγαλώσει το παιδί του σε ένα πιο ανθρώπινο περιβάλλον. Ήταν ένας άνθρωπος απλός και χωρίς καμιά έπαρση, μετρημένος, χωρίς δημόσιες σχέσεις αλλά με πηγαίο χιούμορ.
Στις 4 Ιανουαρίου 2013 κατέρρευσε ξαφνικά έπειτα από αδιαθεσία που ένιωσε, ενώ βρισκόταν σε σπίτι φίλων του στην Αθήνα. Διακομίστηκε στο Λαϊκό Νοσοκομείο αλλά είχε ήδη πεθάνει στο ασθενοφόρο, από εγκεφαλικό ανεύρυσμα, σε ηλικία μόλις 42 ετών. Κηδεύτηκε στη Λήμνο, την οποία είχε επιλέξει ως τόπο κατοικίας και δεύτερη πατρίδα του, με μεγάλες τιμές. Τη δαπάνη ανέλαβε η Ελληνική Ομοσπονδία Πετοσφαίρισης, ενώ η σορός του αδικοχαμένου αθλητή μεταφέρθηκε στη Λήμνο με στρατιωτικό αεροσκάφος C130.
8405 Άσβολος

Χαρακτηριστικά

Ο Άσβολος έχει διάμετρο περίπου 80 χιλιόμετρα (Διαστημικο Τηηλεσκόπιο Σπίτζερ: 84±8 km, Jonston:76 km). H απόλυτη λαμπρότητά του είναι 9.0 και περιστρέφεται γύρω από τον άξονά του κάθε 8,87 ώρες. Το 1998 ανακαλύφθηκε από τη φασματική ανάλυση από το Διαστημικό Τηλεσκόπιο Χάμπλ πως ο Άσβολος έχει ένα πρόσφατο κρατήρα ηλικίας περίπου 10 εκατομμυρίων χρόνων. Οι Κένταυροι, είναι σκοτεινά ουράνια σώματα από πάγο που είναι εκτεθειμένα στον Ήλιο, στα οποία οι κρατήρες αποκαλύπτουν ιδιαίτερα αντανακλαστικό πάγο, ο οποίος είναι θαμένος.

Τροχιά

Το αφήλιό του βρίσκεται 29,3 ΑΜ (4,4 δισεκατομμύρια χιλιόμετρα) από τον Ηλίο, το περιήλιό του 6,84 ΑΜ (1,03 δισεκατομμύρια χιλιόμετρα) και η μέση απόστασή του 18,07 ΑΜ (2,71 δισεκατομμύρια χιλιόμετρα). O Άσβολος δεν έχει σταθερή τροχιά, καθώς επηρεάζεται από όλους τους εξωτερικούς πλανήτες και οι προβλέψεις για τη μελλοντική τροχιά του είναι δύσκολες.
Κούμανι Ηλείας

Τοποθεσία

Απέχει 50 χιλιόμετρα από τον Πύργο, 70 χλμ. από την Πάτρα και 90 χλμ. από την Τρίπολη. Βρίσκεται πάνω στην οδό που συνδέει την Ολυμπία με την εθνική οδό που ενώνει την  Πάτρα και την Τρίπολη. Το υψόμετρο του είναι περίπου 650 μέτρα. Το κλίμα είναι δροσερό το καλοκαίρι και ο χειμώνας ήπιος. Διοικητικά ανήκει στο Δήμο Αρχαίας Ολυμπίας. 
Είναι χτισμένο στο κέντρο περίπου του καταπράσινου οροπεδίου της Φολόης (γνωστό από την αρχαιότητα από τον κένταυρο Φόλο, στον οποίο οφείλει άλλωστε την ονομασία του), που σκεπάζεται από το μεγαλύτερο αυτοφυές δάσος πλατύφυλλης βελανιδιάς, όχι μόνο της Ελλάδος αλλά των Βαλκανίων (η έκτασή του είναι περίπου 45.000 στρέμματα), γεγονός που έχει καταστήσει την περιοχή προστατευόμενη από το Κοινοτικό Δίκτυο Natura 2000. Το δάσος είναι επίπεδο και βατό με πλούσια και σπάνια πανίδα και χλωρίδα. Δίνει έτσι τη δυνατότητα στον επισκέπτη για ευχάριστους και ενδιαφέροντες περιπάτους. Το χωριό περιβάλλεται από άγονα πετρώδη βουνά, γύρω του βρίσκονται δύο μεγάλες χαράδρες που τις διασχίζουν δυο ποτάμια, η Γκούρα και το Κουμανέικο ποτάμι. Ακριβώς δίπλα είναι το μεγάλο δάσος από βελανιδιές, η λεγόμενη Κάπελη.

Ιστορία

Σύμφωνα με την τοπική παράδοση το χωριό δημιουργήθηκε τον 13ο αιώνα όταν ήρθε στην περιοχή ο Ιωάννης Καντακουζηνός με τον στρατό του που περιελάμβανε άντρες από την φυλή των Κουμαναίων. Κάποιοι από αυτούς τους στρατιώτες εγκαταστάθηκαν μόνιμα αρχικά στην Αχαΐα στο σημερινό Κούμανι Αχαΐας και έπειτα στην περιοχή όπου οίκισαν το χωριό δίνοντας του το σημερινό του όνομα. 
Υπήρξε μεγάλη ανάπτυξη κατά την περίοδο της τουρκοκρατίας και μετά μέχρι τα τέλη της δεκαετίας του '50. Οι κάτοικοι έλαβαν μέρος σε όλους τους αγώνες τις πατρίδας. Το 1821 δημιούργησε τέτοιο μύθο η αγωνιστικότητα των κατοίκων που ακόμη και οι σημερινές γενιές λένε την παροιμία: "Κούμανι και Αντρώνι ο Θεός να σε γλιτώνει". Αυτή και μόνο η παροιμία μας δείχνει την αγωνιστικότητα των κατοίκων. Από το Κούμανι ήταν και ο γνωστός οπλαρχηγός της Κάπελης παπα-Κοσμάς Ζώρας Κουμανιώτης. Το Κούμανι και κατά την διάρκεια του δευτέρου Παγκοσμίου πολέμου προσέφερε στην πατρίδα γενναίους άντρες. 
Τα τελευταία χρόνια υπήρξε μια παρακμή και οι κάτοικοι αναγκάστηκαν να μεταναστεύσουν στο εσωτερικό και εξωτερικό. Ο πληθυσμός του μειώθηκε σημαντικά και έτσι σήμερα είναι μόνο 450 μόνιμοι κάτοικοι. Οι χωριανοί που έχουν μεταναστεύσει επισκέπτονται τακτικά το χωριό. Οι κάτοικοι ασχολούνται με την κτηνοτροφία, γεωργία και πολλοί από αυτούς είναι τεχνίτες, οικοδόμοι.
Εθνική Ανατολικής Γερμανίας (καλαθοσφαίριση γυναικών)

Κατατάξεις σε διεθνείς διοργανώσεις

Η ιστορία της καλαθοσφαίρισης στη Γερμανία ξεκινά τη δεκαετία του 1950. Δύο διαφορετικές ομάδες εκπροσωπούσαν τη χώρα, οι οποίες ανταγωνίζονταν η μία την άλλη, με τη μία να εκπροσωπεί τη Δυτική Γερμανία και η άλλη την Ανατολική.
Η Ανατολική Γερμανία απέσυρε σταδιακά τις ομάδες της το 1973, πολύ πριν την επανένωση της Γερμανίας (1990), καθώς το κυρίαρχο πολιτικό κόμμα της χώρας αποφάσισε να παρέχει υποστήριξη σε αθλήματα που είχαν περισσότερες πιθανότητες να φέρουν διακρίσεις στη χώρα.
Η γυναικεία εθνική ομάδα της Ανατολικής Γερμανίας μετρά μία παρουσία σε Παγκόσμιο Πρωτάθλημα και συγκεκριμένα στη διοργάνωση του 1967 στην Τσεχοσλοβακία. Είχε επίσης έξι παρουσίες σε Ευρωπαϊκά Πρωταθλήματα, κατακτώντας το χάλκινο μετάλλιο το 1966 στη Ρουμανία.
Μετάφραση των Εβδομήκοντα

Ιστορική αναδρομή

Σύμφωνα με την παράδοση, 72 Ιουδαίοι λόγιοι της Αλεξάνδρειας της Αιγύπτου άρχισαν το έργο της μετάφρασης αυτής περίπου το 280 π.Χ. Αργότερα και χάριν συντομίας καθιερώθηκε ο αριθμός 70, κι έτσι προέκυψε η ονομασία Μετάφραση των Εβδομήκοντα. Προφανώς, η μετάφραση αυτή ολοκληρώθηκε μέσα στο 3ο αιώνα π.Χ. κατά τη διάρκεια της βασιλείας του Πτολεμαίου Β' του Φιλάδελφου. Η γλώσσα της Μετάφρασης των Εβδομήκοντα ήταν η ελληνιστική κοινή που μιλιόταν στην Αλεξάνδρεια της Αιγύπτου κατά τον 3ο και 2ο αιώνα π.Χ. Αποτέλεσε τη Γραφή που είχαν οι ελληνόφωνοι Ιουδαίοι και χρησιμοποιούνταν ευρέως τον καιρό του Ιησού Χριστού και των αποστόλων του. Στην Καινή Διαθήκη οι περισσότερες από τις 320 κατά λέξη παραθέσεις από το σύνολο των περίπου 890 παραθέσεων και αναφορών στην Παλαιά Διαθήκη βασίζονται στη Μετάφραση των Εβδομήκοντα.

Διαφύλαξη της Μετάφρασης ως τη σύγχρονη εποχή

Έχει διασωθεί ως τις μέρες μας και είναι διαθέσιμος για μελέτη σημαντικός αριθμός αποσπασμάτων της Μετάφρασης των Εβδομήκοντα, τα οποία είναι γραμμένα σε πάπυρο. Αυτά είναι ιδιαίτερα πολύτιμα, επειδή ανήκουν στους πρώτους χριστιανικούς χρόνους και, μολονότι συχνά είναι μόνο λίγα εδάφια ή κεφάλαια, βοηθούν να καθοριστεί τι ακριβώς έλεγε αρχικά το κείμενο της Μετάφρασης των Εβδομήκοντα. Η συλλογή των Παπύρων Φουάντ (Αρ. 266 στον Κατάλογο Χειρογράφων) ανακαλύφθηκε στην Αίγυπτο το έτος 1939 και έχει εξακριβωθεί ότι είναι του 1ου αιώνα π.Χ. Περιέχει τμήματα των βιβλίων της Γένεσης και του Δευτερονομίου. Άλλοι πάπυροι χρονολογούνται στον 4ο αιώνα μ.Χ. περίπου, τότε που άρχισε να χρησιμοποιείται ως υλικό για τα χειρόγραφα η πιο ανθεκτική περγαμηνή βέλουμ (vellum), που ήταν εξαίρετης ποιότητας και φτιαχνόταν συνήθως από δέρμα μοσχαριού, αρνιού ή κατσικιού.
Σήμερα υπάρχουν διαθέσιμα εκατοντάδες χειρόγραφα της ελληνικής Μετάφρασης των Εβδομήκοντα σε περγαμηνή βέλουμ, καθώς και σε άλλα είδη περγαμηνής. Μερικά απ’ αυτά, που γράφτηκαν μεταξύ του 4ου και του 9ου αιώνα μ.Χ., είναι σημαντικά, επειδή καλύπτουν μεγάλα τμήματα των Εβραϊκών Γραφών. Είναι γνωστά ως μεγαλογράμματα, διότι είναι γραμμένα μόνο με μεγάλους κεφαλαίους χαρακτήρες που δεν ενώνονται μεταξύ τους. Τα υπόλοιπα λέγονται μικρογράμματα, αφού είναι γραμμένα με μικρότερους χαρακτήρες επισεσυρμένης γραφής. Τα μικρογράμματα χειρόγραφα προτιμούνταν από τον 9ο αιώνα ως τότε που εφευρέθηκε η τυπογραφία. Τα σημαντικότερα μεγαλογράμματα χειρόγραφα του 4ου και 5ου αιώνα, δηλαδή το Βατικανό Αρ. 1209, το Σιναϊτικό και το Αλεξανδρινό, περιέχουν όλα την ελληνική Μετάφραση των Εβδομήκοντα με μερικές μικροπαραλλαγές.
Ιάσων Μπούμπουλης

Βιογραφικά στοιχεία

Καταγόταν από τις Σπέτσες και ήταν μέλος της οικογένειας Μπούμπουλη. Ήταν αξιωματικός του Πολεμικού Ναυτικού. Εξελέγη για πρώτη φορα βουλευτής Σπετσών στις εκλογές του 1905 και επανεξελέγη σε αυτές του 1906 και του 1910. Υπήρξε επίσης μέλος του πρώτου διοικητικού συμβουλίου του Ναυτικού Ομίλου.
Βραβεία Αμερικανικής Ακαδημίας Κινηματογράφου 1997

Η 70η Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1997, έλαβε χώρα στις 23 Μαρτίου 1998. Η τελετή πραγματοποιήθηκε στο Θέατρο Κόντακ στο Χόλιγουντ της Καλιφόρνιας και την παρουσίαση ανέλαβε για έκτη φορά ο Μπίλυ Κρίσταλ. Στην αμερικανική τηλεόραση μεταδόθηκαν από το δίκτυο ABC.
Οι υποψηφιότητες ανακοινώθηκαν στις 15 Φεβρουαρίου  με την ταινία Ιπτάμενο Κροίσο να σκοράρει τις περισσότερες, που ήταν 11, και το Million Dollar Baby και το Ψάχνοντας τη Χώρα του Ποτέ (Finding Neverland) να ακολουθούν με 7 υποψηφιότητες η καθεμία. Ο μεγάλος νικητής της βραδιάς ήταν το Million Dollar Baby που κέρδισε τα βραβεία Καλύτερης Ταινίας και Σκηνοθεσίας, δίνοντας στον Κλιντ Ίστγουντ το δεύτερο του Όσκαρ μετά από την βράβευση του για την ταινία Οι Ασυγχώρητοι (Unforgiven).

Υποψηφιότητες & Νικητές

Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Αγία Βαρβάρα Ημαθίας

Γεωγραφία

Η Αγία Βαρβάρα βρίσκεται στη ΝΚ. Ημαθία, σε πεδινή περιοχή πολύ κοντά στο φράγμα του Αλιάκμονα και στον αυτοκινητόδρομο Ε90. Η κοινότητα είναι χαρακτηρισμένη ως αγροτικός πεδινός οικισμός, σε μέσο σταθμικό υψόμετρο 80 και έχει έκταση 21,476 χμ² . Απέχει από τη Βέροια 6 χλμ. περίπου, προς τα ΝΑ.

Πληθυσμιακά στοιχεία

Η εξέλιξη πληθυσμού της Αγίας Βαρβάρας έχει ως εξής: κάτοικοι 1.752 (κ.) (1961), 1.167 (κ.) (1971), 1.666 (κ.) (1991), 797 (2001), 896 (2011) (κ = κοινότητα).
Dogs of War (Saxon album)

Τραγούδια

1. Dogs of War (Byford, Glockler) - 4:34

2. Burning Wheels (Byford, Glockler, Saxon) - 4:10

3. Don't Worry (Byford, Glockler) - 5:17

4. Big Twin Rolling (Coming Home) (Byford, Glockler, Saxon) - 5:23

5. Hold On (Byford, Glockler) - 4:31

6. The Great White Buffalo (Byford, Glockler) - 5:52

7. Demolition Alley (Byford, Glockler) - 6:09

8. Walking Through Tokyo (Byford, Glockler) - 5:52

9. Give it all away (Byford, Glockler) - 4:02

10. Yesterday's Gone (Byford, Glockler, Saxon) - 3:45

Τα μέλη των Saxon

Το Dogs of War ηχογραφήθηκε από τους εξής μουσικούς:
Μπιφ Μπάιφορντ - φωνητικά
Γκράχαμ Όλιβερ - κιθάρα
Πωλ Κουήν - κιθάρα
Νιμπς Κάρτερ - μπάσο
Νάιτζελ Γκλόκλερ - τύμπανα
Ζακλίν ντε Ρομιγί

Βιογραφία

Η Ζακλίν ντε Ρομιγί γεννήθηκε στις 26 Μαρτίου του 1913 στην πόλη Σαρτρ. Σπούδασε Λατινικά και Αρχαία Ελληνικά στο Lycée Molière και σε ηλικία μόλις 17 ετών έγινε η πρώτη γυναίκα υποψήφια στο Concours General, τις γενικές εξετάσεις αριστούχων της Γαλλίας, με τις οποίες εισήχθη στην École Normale Supérieure.
Δίδαξε ως καθηγήτρια της αρχαίας ελληνικής γραμματείας στα πανεπιστήμια του Μπορντό (1939-1949), της Λιλ (1949-1957) και της Σορβόνης (1957-1973). Το 1973 της δόθηκε η έδρα των Ελληνικών στο περίφημο Collège de France, για πρώτη φορά σε γυναίκα καθηγήτρια. Εκεί δίδαξε μέχρι το 1984 την εξέλιξη της ηθικής και πολιτικής σκέψης στην Αρχαία Ελλάδα. Υπήρξε επίσης η πρώτη γυναίκα μέλος της Académie des inscriptions et belles-lettres (1975), στην οποία και προήδρευσε κατά το έτος 1987. Διετέλεσε μέλος της Ακαδημίας της Δανίας, της Βρετανικής Ακαδημίας, των Ακαδημιών της Βιέννης, των Αθηνών, της Νάπολης, του Τορίνο, των Κάτω Χωρών, της Αμερικανικής Ακαδημίας Τεχνών και Επιστημών κ.ά. Ανακηρύχθηκε επίτιμος διδάκτωρ των πανεπιστημίων της Οξφόρδης, των Αθηνών, του Δουβλίνου, του Μόντρεαλ και του Γέιλ.
Έχει τιμηθεί με το βραβείο Ambatiélos de l’ Académie des inscriptions et belles-lettres (1948), το βραβείο Croiset de l’Institut de France (1969), το βραβείο Langlois de l’Académie francaise (1974), το Grand Prix d’Académie της Académie francaise (1984), το βραβείο Ωνάσης (Αθήνα, 1995), το βραβείο ΥΠΑΤΙΑ (Σύνδεσμος Ελληνίδων Επιστημόνων, 1995). Η μέγιστη διάκριση ήταν η εκλογή της στις 24 Νοεμβρίου του 1988 ως μέλους της Γαλλικής Ακαδημίας. Έγινε έτσι η δεύτερη γυναίκα μεταξύ των Γάλλων «αθανάτων» μετά την Μαργκερίτ Γιουρσενάρ. Το 1995 της δόθηκε η ελληνική υπηκοότητα και το 2001 ανακηρύχθηκε «πρέσβειρα του Ελληνισμού».

Έργο

Η Ζακλίν ντε Ρομιγί μετέφρασε πολλούς Έλληνες κλασικούς συγγραφείς στα γαλλικά και δημοσίευσε πλήθος εξειδικευμένων και μη μελετών για την αρχαία ελληνική γραμματεία και ιστορία. Μέσα από τα δεκάδες βιβλία που συνέγραψε, άφησε ένα σημαντικό έργο για όλες τις όψεις του Αθηναϊκού πολιτισμού του 5ου π.Χ. αιώνα: τη φιλοσοφία, την ιστορία, την τραγωδία, την κωμωδία, την επίδραση των σοφιστών, κλπ. Στο έργο της ενσαρκώνει μια ουμανιστική αντίληψη του πολιτισμού, με ιδιαίτερη προσήλωση στην πεποίθηση ότι η μελέτη της ελληνικής γλώσσας και του ελληνικού πολιτισμού αποτελεί εκπαίδευση στην κατανόηση της ελευθερίας του ατόμου και στην δημοκρατία.